"Go netefatsa gore dingongorego tse di ka ga batho ba ba tswang kwa dinageng tsa kwa ntle ba ba leng ka fa nageng go samaganwa le tsona ka tshwanelo, sešweng jaana puso e gololotse sekwalwa sa ntlha se se santseng se tlhoka gore se sekasekwe sa Pholisi ya Naga ya go Thapa Batho ba ba Tswang kwa Dinageng tsa kwa Ntle ba ba Leng ka fa Nageng gore baagi ba ntshe se se mo mafatlheng a bona ka ga sona, mme sona se tlhagisa melao le leano la go tsamaisa tiro go laola mabaka a bathapi ba tshwanetseng go a lebelela pele ba ka thapa batho ba ba tswang kwa dinageng tsa kwa ntle ba ba leng ka fa nageng mme ka fa letlhakoreng le lengwe se sireletsa ditshwanelo tsa batho ba ba tswang kwa dinageng tsa kwa ntle ba ba leng ka fa nageng gore ba se jewe ntshu."